Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 803

177. 2. példa A helyzet: Néhány videokazetta-gyártó megállapodik egy minõségi védjegy vagy szabvány létrehozásában, amely azt a tényt jelzi, hogy a videokazetta megfelel bizonyos minimális mûszaki elõírásoknak. A gyártók szabadon gyárthatnak a szabványnak meg nem felelõ videokazettákat, a szabvány pedig szabadon elérhetõ más fejlesztõk számára. Elemzés: Amennyiben a megállapodás egyébként nem korlátozza a versenyt, a 81. cikk (1) bekezdését nem sértik meg, mivel a szabvány létrehozásában történõ részvétel korlátlan és átlátható, a szabványosítási megállapodás pedig nem ír elõ a szabványnak történõ megfelelésre vonatkozó kötelezettséget. Amennyiben a felek kizárólag az új szabványnak megfelelõ videokazetták gyártásában állapodnának meg, a megállapodás korlátozná a mûszaki fejlesztést és megakadályozná a feleket eltérõ termékek eladásában, amely megsértené a 81. cikk (1) bekezdését.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes